Isteri Bukan Untuk Disewa

Isteri Bukan Untuk Disewa ialah sebuah siri drama televisyen melayu tahun 2018 arahan Osman Ali. Dibintangi oleh Tiz  Zaqyah, dan Fattah Amin. Siri drama ini memulakan tayangan perdana di Slot MegaDrama, Astro Ria bermula 5 November 2018 menggantikan  Cik Reen & Encik Ngok Ngek.  

Tajuk drama ini ditukar ke Isteri Bukan Untuk Disewa selepas mendapat teguran daripada Mufti Wilayah Persekutuan, Dato' Seri Dr. Zulkifli Mohamad Al-Bakri.

Sinopsis 
Nur Adreiana seorang gadis yang sukakan warna merah jambu dan minat kepada Remy Ishak. Nur menawarkan perkhidmatan menyewa dirinya yang tidak pernah dibuat orang lain. Ia dilakukan bagi menyara hidup sementara dirinya mendapat pekerjaan tetap.

Noah Ryzal pelanggan pertamanya ingin menyewa Nur menyamar menjadi isteri untuk sehari dengan bayaran lumayan. Tujuannya supaya Noah tidak perlu berkahwin dengan pilihan keluarga. Namun sewaan sehari menjadi dua minggu. Noah mula jatuh hati pada Nur.

Lebih parah apabila empat lelaki yang menggunakan perkhidmataannya itu mula jatuh hati kepada Nur. Selain Noah, Putera Raiyan, CEO tempat Nur Bekerja, Imtiyaz Irdad kawan baik dari kecil, Suffi Naufal muka seiras Remy Ishak turut manaruh hati pada Nur. 

Keempat mereka melamar Nur, siapakah yang bakal menjadi pilihan Nur?

Pelakon 
 Tiz Zaqyah sebagai Nur Adreiana
 Fattah Amin sebagai Noah Ryzal 
 Halim Radzi sebagai Suffi Naufal
 Zaki Azeman sebagai Imtiyaz Irdad
 Harris Annuar sebagai Putera Raiyan
 Lia Natalia sebagai Rhianna
 Daniella Sya sebagai Natasya
 Shah Kimin sebagai Bob
 Daaim Jailani sebagai Ray
 Zul Helmy sebagai Adnan
 Nelissa Nizam sebagai Irdina
 Aleza Shadan sebagai Tengku Rhaniah
 Badrul Muhayat sebagai Raja Hazlan
 Sherry Aljeffri sebagai Tok Nek
 Rashidah Jaafar sebagai Irma
 Kazar Saisi sebagai Imran
 Zaidi Omar sebagai Adham
 Jasmin Hamid sebagai Suraya
 Nynaa Harizal sebagai Isabella

Rujukan

Drama Melayu 2018
Drama adaptasi novel di Malaysia